|  |  |  |
| --- | --- | --- |
|  | | **12.** |
| **TÖRÖKSZENTMIKLÓS VÁROS POLGÁRMESTERE** | | |
| **E L Ő T E R J E S Z T É S** | | |
| A Képviselő-testület 2016. április 28. napján tartandó soros nyilvános ülésére | | |
|  | | |
| Előterjesztő megnevezése: | Markót Imre polgármester | |
| Iktatószám: | **2-81/2016-F-1.** | |
| Tárgy: | **Előterjesztés az idegenforgalmi adó, mint helyi adó bevezetéséről szóló önkormányzati rendelet megalkotásáról.** | |
| Előterjesztés jellege: | **Rendelet-tervezet,** Határozat-tervezet, Tájékoztató, Beszámoló | |
| Melléklet: | 1 db rendelet tervezet  1 db hatásvizsgálati lap | |
| Döntéshozatal módja: | **Minősített többség (Mötv. 42. § 1.; 50. §)** | |
| Készítette: | Kovácsné Beregi Judit Adóügyi osztályvezető | |
| Véleményezésre megküldve: | a Képviselő-testület **Pénzügyi és Városfejlesztési Bizottsága**  részére | |
| Törvényességi véleményezésre bemutatva: | 2016. április 19. | |

1. **ÁLTALÁNOS INDOKOLÁS**

Törökszentmiklós Városi Önkormányzat Képviselő-testülete 2016. évi munkatervében rögzítette, hogy áprilisi ülésén megtárgyalja az idegenforgalmi adó, mint helyi adó bevezetésének lehetőségét.

A helyi adókról szóló 1990. évi C. törvény III. fejezete a kommunális jellegű adók között lehetőséget teremt arra, hogy a helyi önkormányzat eldöntse, hogy a településen be kívánja-e vezetni az idegenforgalmi adót, mint az önkormányzat feladatellátásaihoz forrást biztosító helyi adónemet.

Az adónem a lakosságra anyagi terhet nem ró, mivel nem az önkormányzat illetékességi területén állandó lakosként élő magánszemélyeket, hanem a legalább egy vendégéjszakát városunkban eltöltő, idelátogató magánszemélyeket terheli.

Jelen előterjesztéshez mellékelt rendelettervezet elkészítésekor megvizsgáltuk a környező településeken bevezetett adómértékeket, feltételeket és azt követően alakult ki megtárgyalásra javasolt tervezet.

1. **RÉSZLETES INDOKOLÁS**

Az 1. § (1) – (2) bekezdése arra vonatkozóan tartalmaz rendelkezést, hogy a helyi adókról szóló 1990. évi C. törvény (továbbiakban Htv.) által meghatározottak szerint a Törökszentmiklósi Városi Önkormányzat rendelkezik az idegenforgalmi adó bevezetéséről, a rendelet tartamáról.

A 2. § meghatározza az adó alapját.

A 3. § meghatározza az adó mértékét.

A 4. § a mentességre vonatkozó rendelkezést tartalmazza.

Az 5. § az adóbeszedésére kötelezettet nevezi meg és az adó beszedésének módját rendezi.

A 6. § (1) a nyilvántartási kötelezettséget szabályozza, a (2) kitér a mentességre jogosultság alátámasztási kötelezettségére.

A 7. § (1) –(2) az adóbevallás és befizetés módját tartalmazza.

A 8. § (1)-(2) záró rendelkezés, mely a hatályba lépés idejét, a kihirdetés módját tartalmazza,

1. **ELŐZETES HATÁSVIZSGÁLAT**

*A jogalkotásról* szóló 2010. évi CXXX. törvény 17. §-a alapján, az előzetes hatásvizsgálattal a jogszabály előkészítője felméri a szabályozás várható következményeit. Önkormányzati rendelet esetén a helyi önkormányzat képviselő-testületét az előzetes hatásvizsgálat eredményéről tájékoztatni kell. Ugyanezen törvény 17. § (2) bekezdése értelmében, a hatásvizsgálat során vizsgálni kell

*a)* a tervezett jogszabály valamennyi jelentősnek ítélt hatását, különösen

*aa)* társadalmi, gazdasági, költségvetési hatásait,

*ab)* környezeti és egészségi következményeit,

*ac)* adminisztratív terheket befolyásoló hatásait, valamint

*b)* a jogszabály megalkotásának szükségességét, a jogalkotás elmaradásának várható következményeit, és

*c)* a jogszabály alkalmazásához szükséges személyi, szervezeti, tárgyi és pénzügyi feltételeket.

**A tervezett jogszabály várható következményei, különösen**

1. **társadalmi hatásai:** Az előterjesztés társadalmi tényezőket nem érinti.
2. **gazdasági hatásai:** Az előterjesztésben foglalt tervezet az idegenforgalmi adó, mint helyi adó szabályozását tárgyalja. Jogi lehetőséget teremt az adó beszedésére.
3. **költségvetési hatásai:** Az előterjesztésben foglalt tervezet a múlt időszak tényadatai alapján évente mintegy 1.500 ezer Ft többletbevételt jelent a költségvetésnek.
4. **környezeti következményei:** A rendeletben foglaltak végrehajtásának nincs környezeti hatása.
5. **egészségi következményei:** Az előterjesztett rendelettervezetnél egészségügyi következményekre nem számítunk.

**VI. adminisztratív terheket befolyásoló hatásai:** A rendeletben foglaltak végrehajtása többlet adminisztratív feladatot jelent, különösen az adóbeszedésére kötelezett szállásadóknak.

**VII. megalkotásának szükségessége:** Az idegenforgalmi adó beszedésének jogalapját, az adónem bevezetését az önkormányzati rendelet megalkotása biztosítja.

**VIII. a jogalkotás elmaradásának várható következményei:** Az idegenforgalmi adó, mint helyi adó bevezetése nem történhet meg jelen rendelet megalkotása nélkül.

**IX. alkalmazásához szükséges személyi, szervezeti, tárgyi és pénzügyi feltételek:** A rendelet megalkotása nem változtat a jelenlegi helyi adó rendeletek végrehajtása során megkívánt feltételeken. A személyi feltétel munkakörbővítéssel biztosítható.

**Tisztelt Képviselő-testület!**

Kérem a rendelet tervezet megvitatását és annak elfogadását!

Törökszentmiklós, 2015. április 19.

**Markót Imre**

**polgármester**

**TÖRÖKSZENTMIKLÓS VÁROSI ÖNKORMÁNYZAT**

**KÉPVISELŐ-TESTÜLETÉNEK**

**\_\_\_/2016. ( \_\_\_ )**

**ÖNKORMÁNYZATI RENDELETE**

**AZ IDEGENFORGALMI ADÓRÓL**

Törökszentmiklós Város Önkormányzata, Magyarország Alaptörvénye 32. cikk (1) bekezdés a) és h) pontja valamint a Magyarország helyi önkormányzatairól szóló 2011. CLXXXIX. törvény 13. § (1) bekezdésének 13. pontjában meghatározott feladatkörben, a helyi adókról szóló 1990. évi C. törvény (a továbbiakban Htv.) 1. § (1) bekezdésében szereplő felhatalmazás alapján a Pénzügyi és Városfejlesztési Bizottság jóváhagyásával a következőket rendeli el.

1. **§**

1. Törökszentmiklós város közigazgatási területén idegenforgalmi adókötelezettség (továbbiakban: adó) terheli a helyi adókról szóló 1990. évi C. törvény (továbbiakban: Htv. ) 30. §-ában meghatározott magánszemélyeket.
2. E rendelet határozatlan időre szól
3. **§**

Az adó alapja: a megkezdett vendégéjszakák száma.

1. **§**

Az adó mértéke: személyenként és vendégéjszakánként 200 Ft.

1. **§**

Az adómentességre a Htv. 31. §-ában foglaltak vonatkoznak. Ezen túl adómentesség, adókedvezmény nem vehető igénybe.

1. **§**

Az adó beszedésére kötelezett a szállásadó, aki azt a szállás díjjal egyidőben szedi be.

**Nyilvántartás vezetési kötelezettség**

1. **§**
2. Az adóbeszedésre kötelezett szálláshely az általa beszedett adóról az adó alapjának, a beszedett adó összegének utólagos megállapítására is alkalmas nyilvántartást vezet. A nyilvántartásnak tartalmaznia kell a szálláshelyet igénybevevő nevét, lakcímét, születési helyét és idejét, személyi igazolványának vagy útlevelének számát. Megérkezésének és távozásának időpontját, a szálláshelyen eltöltött éjszakák számát és a beszedett idegenforgalmi adó összegét.
3. Adómentesség esetében a mentességre jogosító tartózkodás pontos jogcímét. Az adómentességre jogosultság tényét utólag ellenőrizhető módon igazolni kell. Megfelelő igazolás hiányában az adót meg kell fizetni.
4. **§**
5. Az adóbevallásat az adóbeszedésére kötelezett papír alapon az I. fokú Önkormányzati Adóhatósághoz köteles benyújtani.
6. A beszedett adót Törökszentmiklós Városi Önkormányzat Idegenforgalmi adó beszedési számlájára kell befizetni.

**Záró rendelkezések**

1. **§**
2. Jelen rendeletet a kihírdetés napját követő 31. naptól kell alkalmazni.
3. A rendelet kihírdetéséről a jegyző a helyben szokásos módon gondoskodik.

Törökszentmiklós, 2016. április …

Markót Imre s.k. Dr.Majtényi Erzsébet s.k.

polgármester jegyző